**ПОКАНА**

**за избор на преподаватели за реализиране на дейности по изходяща мобилност до Университета в Любляна и Техническия университет в Прага по проект**

**BG05M2OP001-2.016-0013 „Модернизация, дигитализация и интернационализация на обучението в Химикотехнологичен и Металургичен Университет“**

**Уважаеми колеги,**

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет “.

**С настоящата покана, каним преподаватели от** **ЮЗУ „Неофит Рилски“, преподаващи по направление 4.2. Химически науки** да вземат участие в дейността по изходяща мобилност до Университета в Любляна, Словения и Техническия университет в Прага, Чехия.Тези два европейски университета са водещи по тематичните области на проекта *Зелени технологии, екологично инженерство, технологии за ВЕ* и са удостоени с харта за висше образование *„Еразъм“*.

Изходящата мобилност в тези два водещи европейски университета ще се реализира посредством две групи дейности:

1. За реализиране на дейност **„Краткосрочни специализации в асоциираните партньори“** се предвижда провеждане на **двуседмични и едномесечни** специализации в чуждестранните университети, с цел придобиване/усъвършенстване на знания, умения и компетенции. Краткосрочните специализации на преподаватели от ЮЗУ „Неофит Рилски“ ще бъдат разпределени между университетите домакини както следва:

* В Университета в Любляна ще бъдат изпратени двама преподаватели за двуседмична специализация за усъвършенстване на дидактически знания и умения на чужд език и запознаване с ИКТ базирани образователни технологии в областта на химичните науки и химичните технологии и двама преподаватели за едномесечна специализация за въвеждане на иновативни методи на преподаване, усъвършенстване на умения за „проблемно базирано“ преподаване, дидактически знания и умения на чужд език и запознаване с ИКТ базирани образователни технологии в областта на химичните технологии.
* В Техническия университет в Прага ще бъдат изпратени двама преподаватели за едномесечна специализация за усвояване на умения за проблемно базирано преподаване и за усъвършенстване на дидактични умения по дисциплини в областта на химичните науки и химичните технологии.

1. По дейността за **изходяща мобилност** до водещите европейски университети в областта на химичните технологии и химическите науки ще бъдат включени още **постдокторанти, специализанти, млади учени, изследователи и учени** от ЮЗУ „Неофит Рилски“ за **тримесечна мобилност**, като:

* В Университета в Любляна ще бъдат изпратени трима човека от направление **4.2. Химически науки**, от които поне един млад учен до 34 г.
* В Техническия университет в Прага ще бъдат изпратени двама човека от направление **4.2. Химически науки**, от които поне един млад учен до 34 г.

Всички участници в тази изходяща мобилност ще имат за цел изпълнение на научноизследователски задачи, дейности по обучение и обмяна на опит, включително преподаване на студенти в партньорските университети. Част от преподаването, ще бъде т.нар. съвместно преподаване с водещи преподаватели от университетите домакини, което ще спомогне за усвояване на конкретни практически преподавателски подходи. Конкретните дейности в рамките на мобилността ще бъдат допълнително уточнени съвместно с асоциираните партньори, на база индивидуалните нужди и потребности на преподавателите и на възможностите в приемащия университет.

Мобилностите ще се проведат през периода 02.2022 г. – 12.2023 г. по предварително изготвен график, който ще бъде съобразен с индивидуалните възможности на всеки участник.

Заинтересованите студенти и докторанти за включване в дейността по изходящата мобилност до Университета в Любляна и Техническия университет в Прага трябва да подадат заявление за участие на имейл: ivastankova@swu.bg в срок до 01.12.2021 г.

За допълнителна информация: ivastankova@swu.bg или 0882 998 713

Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“